ഗ്രൂപ്പുകള്ക്ക് നിരീക്ഷണം, പാര്ട്ടിയില് പെരുമാറ്റച്ചട്ടം, ഒരു സമയം ഒരു പദവി: മാറ്റം വിശദീകരിച്ച് കെ സുധാകരന് തിരുവനന്തപുരം: തുടര്ച്ചയായ രണ്ട് നിയമസഭാ തെരഞ്ഞെടുപ്പുകളില് നേരിട്ട പരാജയത്തിന് ശേഷം പാര്ട്ടി ശക്തിപ്പെടുത്താനുള്ള പദ്ധതികള് വിവരിച്ച് കെപിസിസി അധ്യക്ഷന് കെ സുധാകരന്. ചുമതല ബോധമുള്ള പാര്ട്ടിയായി സംസ്ഥാനത്തെ കോണ്ഗ്രസിനെ പുനക്രമീകരിക്കാനാണ് നീക്കമെന്ന് അദ്ദേഹം പറഞ്ഞു. യൂണിറ്റ് തലം മുതല് സംസ്ഥാന തലം വരെ ചുമതല വീതിച്ച് നല്കുമെന്ന് കെപിസിസി അധ്യക്ഷന് വ്യക്തമാക്കി. ഓരോ കമ്മിറ്റിയുടെയും പ്രവര്ത്തനം ആറ് മാസം കൂടുമ്ബോള് വിലയിരുത്തും. പാര്ട്ടിയില് വനിതാ പ്രാതിനിധ്യം ഉറപ്പാക്കും. നിയോജക മണ്ഡലത്തിലെ ഒരു പഞ്ചായത്ത് കമ്മിറ്റിയില് വനിത പ്രസിഡന്റെന്ന നിബന്ധന ഉറപ്പാക്കുമെന്ന് അദ്ദേഹം പറഞ്ഞു. അച്ചടക്കരാഹിത്യം പാര്ട്ടിയില് വെച്ചുപൊറുപ്പിക്കില്ല. ഗ്രൂപ്പ് യോഗങ്ങളെ കര്ശനമായി നിരീക്ഷിക്കും. പാര്ട്ടിക്ക് തിരിച്ചടിയാകുന്ന നീക്കം അനുവദിക്കില്ലെന്നും അദ്ദേഹം പറഞ്ഞു. പാര്ട്ടി നേതാക്കള്ക്കിടയില് ഫ്ലക്സ് രാഷ്ട്രീയം വിലക്കും. ഒരേ സമയം ഒരു പദവി മാത്രമേ പാര്ട്ടി നേതാക്കള്ക്ക് ഇനി അനുവദിക്കൂ. ത്രിതല പത്മായത്ത് സമിതികളെ നിരീക്ഷിക്കാന് സഹകരണ സെല് കൊണ്ടുവരും. രണ്ട് ടേം വ്യവസ്ഥ സഹകരണ മേഖലയില് കൊണ്ടുവരുമെന്ന് പറഞ്ഞ അദ്ദേഹം പാര്ട്ടി പരിപാടികള്ക്ക് പെരുമാറ്റച്ചട്ടം കൊണ്ടുവരുമെന്നും വ്യക്തമാക്കി. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona